Kisha e Shën Mërisë, Vau i Dejës

Kisha e Shën Mërisë në Vaun e Dejës ka qenë një kishë me arkitekturë gotiko-romake, e ndërtuar në shekullin XIII dhe e shkatërruar në vitin 1969. Në kohën e shkatërrimit ndërtesa ishte listuar si monument kulture i Shqipërisë. Histori Ajo ishte në gjendje shumë të mirë deri kur, më 30 Maj 1969, u hodh në erë me dinamit, me urdhër të Fadil Ymerit, asokohe sekretar i Komitetit të Partisë të ndërmarrjes N.SH.N të kantjerit të Hidrocentralit të Vaut Dejës, si dhe kandidat i Komitetit Qendror të Partisë së Punës së Shqipërisë. Nga ana shtetërore, ekzekutimin e urdhërit për shkatërrim që kishte dhënë partia komuniste dha drejtori i N.SH.N-s së Hidrocentralit, Emin Mysliu. Në 1979, Gani Strazimiri, arkitekt dhe drejtor i Monumenteve të Kulturës, pati guximin të ngrinte një padi në prokurori, për shkak se në kohën kur kisha u shkatërrua, ajo kishte qenë monument kulture për rreth 20 vjet, si dhe mbante shenjën "Mbrohet nga shteti". Prokurori i justifikoi autorët, për arësye se ata kanë vepruar pa e ditur që kisha kishte qenë monument kulture. Gjendja aktuale Kisha është rindërtuar në afërsi të rrënojave të kishës së vjetër. Kisha e vjetër është e ilustruar në monedhën 1000 lekëshe të vitit 1996. Referime